text: زرت المطعم اللي في غرناطه قبل يومين أو ثلاثه من تاريخ 11/1/1435 وكانت الزياره على النحو التالي: 
   - استقبالهم جيد نوعاً 8 من 10 
   - الجلسات ما فيها خصوصية إبداً يعني ما تنفع للأسر المحافظه لأن البارتشن مكشوف للرايح والجاي لأنه مهما حرصت على التستر يبقى من تقارب الحلسات مكشوف 2 من 10 
   - الديكور معقول مثل ما تعرفون عن المطاعم الأمريكية 8 من 10 
   - الإضاءه خافته جداً وتذكرني بإضاءة المحققين في أفلام الأكشن - موقع اللمبه في النص يعني تستحق 5 من 10 
   - الممرات ضيقه 5 من 10 
   - الأسعار اللي في المنيو مبالغ فيها بشكل فاحش 2 من 10 
   - طلبنا بوفيه سلطات وتفاجأت أنه لازم انك تخدم نفسك بنفسك وشوف الاحراج عند الزحام  واللي محافظ ويبغى ياخذ طلب عائلته بنفسه يلاقي النساء وللأسف الشديد قدامه وياليت يعطونك فرصه تاخذ طلبك بأريحيه، تلقاهم يضحكون ويسولفون ولا همهم وبعض النساء هداهم الله تكلم بالهاتف وهي تاخذ الطلب وانت عليك الانتظار، وين الرقي اللي يقولون عليه في المطعم (وتباهي بعض الأحيه بزيارته) 2 من 10 
   *الطلبات كانت : 
   - بوفيه سلطات وكانت جيده جداً حسب ذوقك تلاقي اللي يعجبك واللي ما يعجبك والأصناف عديده ومع كل طلب نوع من الشوربه ونوع من الصوص وطبعاً طلبت لي واحد ولزوجتي واحد والشوربات أقل من عاديه والصوص كذلك. 
   ويستحقون 7 من 10 
   - وجبه Southwest Chicken عاديه جداً وأقل من عاديه لكن ربما تكون صحيه يعني على ما يقولون المصريين "مافيهاش زفر" وطهيها لا يناسبني لأنها نصف استواء يعني من جوتها شبه وردي كعادة طهي الغربيين والنكهه عاديه وتستحق 5 من 10 
   - الطبق الثاني نسيت اسمه لكنه مكون من شريحة لحم بقري مع صوص بالروزماري وللأسف سيئه لأنها ما تتناسب مع الذوق الشرقي بمعنى أن اللي متعود على اللحوم البلدي وانتقائي في اختيار اللحوم أكيد ما راح ياكل ولو قطعة وحده - النكهه سيئه - لكن طهيها معقول بالنسبي لي أي أنها مستويه بشكل جيد وتستحق 3 من 10 فقط من أجل الطهي. 
   - طلبنا عصير وما كان فيه خيارات كثير، عندك كيوي اناناس ومنغا واعتقد ببايا وبرتقال وطلبنا اناناس وكان معقول وعجب زوجتي لكن ما عجبني لأنه بارد بشكل يوهمك انه أيس كريم لكنه بشكل سائل ويستحق 5 من 10 
   وبالتالي اعطيهم على تنوع القائمه 8 من 10  
   واعطيهم على الأصناف اللي طلبناها بشكل عام 4 من 10 
    
    
   اما تقييم النظافه فهم يستحقون 8 من 10